CELEX: C2004/094/160
Language: el
Date: 2004-04-17 00:00:00
Title: Προσφυγή της Sonja Hosman-Chevalier κατά της Επιτροπής των Ευρωπαϊκών Κοινοτήτων, που ασκήθηκε στις 13 Φεβρουαρίου 2004.

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/64
            
         Προσφυγή της Sonja Hosman-Chevalier κατά της Επιτροπής των Ευρωπαϊκών Κοινοτήτων, που ασκήθηκε στις 13 Φεβρουαρίου 2004.
   (Υπόθεση Τ-72/04)
   (2004/C 94/160)
   Γλώσσα διαδικασίας: η γαλλική
   Η Sonja Hosman-Chevalier, κάτοικος Βρυξελλών, εκπροσωπούμενη από τους Ramón García-Gallardo Gil-Fournier και Ellen Wouters δικηγόρους, άσκησε στις 13 Φεβρουαρίου 2004 προσφυγή ενώπιον του Πρωτοδικείου των Ευρωπαϊκών Κοινοτήτων κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Πρωτοδικείο:
   
               —
            
            
               Να κηρύξει άκυρη την απορριπτική απόφαση της Επιτροπής.
            
         
               —
            
            
               Να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα:
   Η προσφεύγουσα βάλλει κατά της αποφάσεως της Επιτροπής, με την οποία δεν της χορηγήθηκε το επίδομα αποδημίας βάσει του άρθρου 4 του παραρτήματος VII του κανονισμού υπηρεσιακής καταστάσεως, για τον λόγο ότι οι επαγγελματικές της δραστηριότητες στις Βρυξέλλες δεν μπορούσαν να θεωρηθούν ως υπηρεσίες που παρασχέθηκαν εντός κράτος μέλος.
   Προς στήριξη της προσφυγής της, η προσφεύγουσα ισχυρίζεται ότι η Επιτροπή έσφαλε κατά την εκτίμηση των πραγματικών περιστατικών και της πραγματικής της καταστάσεως. Κατά την προσφεύγουσα, η συνήθης διαμονή της καθώς και το κέντρο των δραστηριοτήτων της βρισκόταν στην Αυστρία.
   Η προσφεύγουσα προβάλλει, εξάλλου, ότι η Επιτροπή υπέπεσε σε νομικό σφάλμα εκτιμώντας ότι εργαζόταν για τα συμφέροντα και στην υπηρεσία του Verbindungstelle des Bündesländer και του γραφείου του Österrichischer Gewerkshaftsbund και δεν παρείχε υπηρεσίες εντός κράτος μέλος. Κατά την προσφεύγουσα, η διαπίστωση αυτή προδίδει ελλιπή γνώση της δομής του Αυστριακού κράτους.
   Τέλος, επικαλείται παραβίαση της αρχής της ίσης μεταχείρισης, καθόσον άλλοι υπάλληλοι, σε πανομοιότυπες καταστάσεις, έλαβαν το επίδομα αποδημίας.